stanford-oval/wikipedia huggingface dataset:
ทองคำ
การเกิดของแร่ทองคำ

กรมทรัพยากรธรณี ได้มีการแบ่งการเกิดของแร่ทองคำออกเป็น 2 แบบ ตามลักษณะที่พบในธรรมชาติได้ดังนี้
แบบปฐมภูมิ คือกระบวนการทางธรณีวิทยา มีการผสมทางธรรมชาติจากน้ำแร่ร้อน ผสมผสานกับสารละลายพวกซิลิก้า ทำให้เกิดการสะสมตัวของแร่ทองคำในหินต่างๆ เช่น หินอัคนี หินชั้น และหินแปร มีการพบการฝังตัวของแร่ทองคำในหิน หรือสายแร่ที่แทรกอยู่ในหิน ซึ่งส่วนใหญ่จะมองไม่เห็นด้วยตาเปล่า
แบบทุติยภูมิหรือลานแร่ คือการที่หินที่มีแร่ทองคำแบบปฐมภูมิได้มีการสึกกร่อน และถูกน้ำพัดพาไปสะสมตัวในที่แห่งใหม่ เช่น ตามเชิงเขา ลำห้วย หรือในตะกอนกรวดทรายในลำน้ำ
แหล่งโต๊ะโมะ จ.นราธิวาส
แหล่งเขาสามสิบ จ.สระแก้ว
แหล่งชาตรี (เขาโป่ง) จ.พิจิตร - จ.เพชรบูรณ์
แหล่งดอยตุง (บ้านผาฮี้) จ.เชียงราย
แหล่งเขาพนมพา จ.พิจิตร
แหล่งบ้านป่าร่อน จ.ประจวบคีรีขันธ์
แหล่งบ้านนาล้อม จ.ปราจีนบุรี
แหล่งบ้านทุ่งฮั้ว จ.ลำปาง
แหล่งในแม่น้ำโขง จ.เลย - จ.หนองคาย
แหล่งบ้านผาช้างมูบ จ.พะเยา
การใช้จ่ายเงิน

ทองคำถูกใช้กันอย่างแพร่หลายทั่วโลกในฐานะเงิน สำหรับการแลกเปลี่ยนทางอ้อมที่มีประสิทธิภาพ (เมื่อเปรียบเทียบกับการแลกเปลี่ยนสินค้า) และสำหรับการเก็บรักษาทรัพย์สินในห้องเก็บของ เพื่อวัตถุประสงค์ในการแลกเปลี่ยน โรงกษาปณ์ได้ผลิตทองคำแท่ง เหรียญ และหน่วยอื่นๆ ที่มีน้ำหนักและความบริสุทธิ์ที่กำหนดมาตรฐานไว้
เหรียญแรกที่ทราบกันว่ามีส่วนผสมของทองคำถูกผลิตใน Lydia, Asia น้อย ประมาณ 600 ปีก่อนคริสตศักราช
ส่วนแบ่งของทองคำ (นัยพรรณ) ในโลหะผสมจะถูกวัดในหน่วยกะรัต (k). ทองคำบริสุทธิ์ (ที่มีชื่อเรียกทางการค้าว่าทองคำไร้สิ่งเจือปน) จะเรียกว่า 24 กะรัต, และจะย่อเป็น 24k  เหรียญทองอังกฤษที่ผลิตเพื่อการหมุนเวียนระหว่างปี 1526 ถึง 1930s ส่วนใหญ่มักจะเป็นโลหะผสมมาตรฐานที่มี 22 กะรัต เรียกว่า crown gold เพื่อเพิ่มความแข็ง (เหรียญทองสหรัฐที่ออกให้หมุนเวียนหลังปี 1837 มีโลหะผสมที่มีทองคำบริสุทธิ์ 0.900 หรือ 21.6 k) เช่นเดียวกับโลหะมีค่าอื่นๆ ทองคำจะถูกวัดในหน่วยนํ้าหนักทรอยและกรัม ส่วนแบ่งของทองคำในโลหะผสมจะถูกวัดในหน่วยกะรัต (k) โดยที่ 24 กะรัต (24k) ถือว่าเป็นทองคำบริสุทธิ์ (100%), และค่ากะรัตที่ต่ำกว่าจะน้อยลงตามสัดส่วน (18k = 75%) ความบริสุทธิ์ของทองคำแท่งหรือเหรียญยังสามารถแสดงเป็นทศนิยมในช่วง 0 ถึง 1, ที่รู้จักกันในชื่อ millesimal fineness ตัวอย่างเช่น, 0.995 หมายถึงเกือบบริสุทธิ์.
ในปัจจุบัน ทองคำคือสกุลเงินสำรองของโลก ราคาทองคำถูกกำหนดผ่านการซื้อขายในตลาดทองคำและอนุพันธ์ แต่ขั้นตอนที่เรียกว่าการตั้งราคาทองคำในลอนดอน ซึ่งเริ่มต้นในเดือนกันยายน 1919 มอบราคาพื้นฐานรายวันสำหรับอุตสาหกรรม การตั้งราคาทองคำในแต่ละวันถูกนำมาใช้ในปี 1968 เพื่อกำหนดราคาเมื่อเปิดตลาดสหรัฐ ณ เดือนกันยายน 2017 ทองคำถูกประเมินว่ามีค่าอยู่ประมาณ 42 ดอลลาร์ต่อกรัม (1300 ดอลลาร์ต่อออนซ์ทรอย)
การใช้ประโยชน์

ในทางอวกาศได้มีการนำทองคำมาใช้เป็นชุดนักบินอวกาศและแคปซูล เพื่อป้องกันไม่ให้นักบินอวกาศกระทบกับรังสีในอวกาศที่มีพลังงานสูง นอกจากนี้ยังมีการใช้ทองคำบริสุทธิ์เคลือบกับเครื่องยนต์ ระบบอิเล็กทรอนิกส์ หมวกเหล็ก เกราะบังหน้า และอุปกรณ์อื่นๆ ที่ใช้ในอวกาศ เนื่องจากทองคำที่มีความหนา 0.000006 นิ้ว จะมีคุณสมบัติช่วยสะท้อนรังสีความร้อนจากดวงอาทิตย์ไม่ให้ทำลาย หรือลดประสิทธิภาพการทำงานของอุปกรณ์เหล่านี้
มีการใช้ทองคำเพื่อการครอบฟัน เชื่อมฟัน หรือการเลี่ยมทอง และยังมีการใช้ในการผลิตฟันปลอมด้วย เนื่องจากทองคำมีความคงทนต่อการกัดกร่อน การหมองคล้ำ และยังมีความแข็งแรงอีกด้วย โดยจะใช้ทองคำผสมกับธาตุอื่น เช่น แพลทินัม
มีการนำทองคำมาใช้เป็นวัสดุที่ทำหน้าที่สัมผัสในอุปกรณ์อิเล็กทรอนิกส์ต่างๆ เช่น เครื่องคิดเลข โทรทัศน์ คอมพิวเตอร์ หรือโทรศัพท์มือถือ เนื่องจากทองคำมีค่าการนำไฟฟ้าสูง และมีความคงทนต่อการกัดกร่อน จึงช่วยเพิ่มประสิทธิภาพ และอายุการใช้งานของเครื่องไฟฟ้าเหล่านั้น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทองคำ
เก็บถาวร 2019-01-29 ที่ เวย์แบ็กแมชชีน
ทองคำ
พระเจ้าบรมวงศ์เธอ กรมหลวงทิพยรัตนกิริฏกุลินี

| พระเจ้าบรมวงศ์เธอ กรมหลวงทิพยรัตนกิริฏกุลินี |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

อธิบดีกรมโขลน

ประสูติ: 13 พฤษภาคม พ.ศ. 2407
สิ้นพระชนม์: 19 กรกฎาคม พ.ศ. 2501 (94 ปี)
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าคุณจอมมารดาสำลี ในรัชกาลที่ 4
พระเจ้าบรมวงศ์เธอ กรมหลวงทิพยรัตนกิริฏกุลินี (อ่านว่า ทิบ-พะ-รัด-กิ-ริด-กุ-ลิ-นี) (13 พฤษภาคม พ.ศ. 2407 - 19 กรกฎาคม พ.ศ. 2501) หรือที่เรียกกันว่า เสด็จอธิบดี ทรงเป็นอธิบดีหญิงพระองค์แรกของสยาม เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าคุณจอมมารดาสำลี ในรัชกาลที่ 4 เมื่อวันที่ 13 พฤษภาคม พ.ศ. 2407 เป็นพระขนิษฐาร่วมพระมารดาในสมเด็จพระปิตุจฉาเจ้า สุขุมาลมารศรี พระอัครราชเทวี
พระประวัติ

พระเจ้าบรมวงศ์เธอ กรมหลวงทิพยรัตนกิริฎกุลินี มีพระนามเดิมว่า พระเจ้าลูกเธอ พระองค์เจ้านภาพรประภา เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าคุณจอมมารดาสำลี ในรัชกาลที่ 4 เมื่อวันที่ 13 พฤษภาคม พ.ศ. 2407 มีพระเชษฐาและพระเชษฐภคินีร่วมพระมารดาเดียวกัน 4 พระองค์ ได้แก่ พระเจ้าบรมวงศ์เธอ พระองค์เจ้าแดง พระเจ้าบรมวงศ์เธอ พระองค์เจ้าเขียว พระเจ้าบรมวงศ์เธอ พระองค์เจ้าบุษบงเบิกบาน และสมเด็จพระปิตุจฉาเจ้า สุขุมาลมารศรี พระอัครราชเทวี
เมื่อพระบาทสมเด็จพระจุลจอมเกล้าเจ้าอยู่หัวเสด็จฯ ประพาสทวีปยุโรป และสมเด็จพระนางเจ้าเสาวภาผ่องศรี พระบรมราชินีนาถ ได้ทรงสำเร็จราชการแผ่นดิน พระองค์เจ้านภาพรประภานี้ได้ทรงรับราชการเป็น "เสด็จอธิบดี" ทรงว่ากล่าวควบคุมความเรียบร้อยและความเป็นไปทุกอย่างในพระบรมมหาราชวัง ร่ำลือกันว่าผู้คนเกรงกลัว "เสด็จอธิบดี" เสียยิ่งกว่า "สมเด็จรีเยนท์" (สมเด็จพระนางเจ้าเสาวภาผ่องศรี พระบรมราชินีนาถ) เสียอีก[ต้องการอ้างอิง]
ในฐานะที่เป็นพระโสทรกนิษฐาของ "เสด็จพระนาง" (ขณะทรงดำรงพระอิสริยยศเป็น พระนางเจ้าสุขุมาลมารศรี พระราชเทวี) พระองค์เจ้านภาพรประภาจึงประทับอยู่ในตำหนักเดียวกัน พร้อมกับพระมารดาคือเจ้าคุณจอมมารดาสำลี สมเด็จพระเจ้าบรมวงศ์เธอ เจ้าฟ้าสุทธาทิพยรัตน์ กรมหลวงศรีรัตนโกสินทร และสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต นอกจากนี้ยังทรงสนิทสนมกับสมเด็จพระศรีสวรินทิราบรมราชเทวี พระพันวัสสาอัยยิกาเจ้า และสมเด็จพระศรีพัชรินทราบรมราชินีนาถอีกด้วยในฐานะที่ทรงเป็น "พระเจ้าลูกเธอชั้นเล็ก" เช่นกัน โดยเฉพาะกับสมเด็จพระศรีพัชรินทราฯ นั้นนอกจากจะทรงวิสาสะกันในฐานะเจ้าพี่เจ้าน้องแล้ว ยังทรงรับผิดชอบบริหารงานราชการฝ่ายในร่วมกัน และได้ทรงเลี้ยงดูพระราชโอรสพระองค์หนึ่งในสมเด็จพระศรีพัชรินทรา (ซึ่งก็นับว่าเป็นพระราชภาติยะของพระองค์ทั้งสองฝ่าย) คือ สมเด็จพระเจ้าบรมวงศ์เธอ เจ้าฟ้าอัษฎางค์เดชาวุธ กรมหลวงนครราชสีมา ถึงขนาด "ทูลกระหม่อมเอียด" รับสั่งว่า "หากไม่ติดเกรงพระทัยทูลกระหม่อมชาย อยากจะทูลเชิญเสด็จน้ามาประทับอยู่ด้วยกัน"
พระประวัติ > สิ้นพระชนม์

พระเจ้าบรมวงศ์เธอ กรมหลวงทิพยรัตนกิริฎกุลินี สิ้นพระชนม์เมื่อวันที่ 19 กรกฎาคม พ.ศ. 2501 สิริพระชันษา 94 ปี และดำรงตำแหน่งเป็นองค์กุลเชษฐ์ต่อจากสมเด็จพระศรีสวรินทิราบรมราชเทวีพระพันวัสสาอัยยิกาเจ้า
พระเกียรติยศ

| ธรรมเนียมพระยศของ พระเจ้าบรมวงศ์เธอ  กรมหลวงทิพยรัตนกิริฏกุลินี |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกเธอ พระองค์เจ้านภาพรประภา (13 พฤษภาคม พ.ศ. 2407 – 11 พฤศจิกายน พ.ศ. 2411)
พระเจ้าน้องนางเธอ พระองค์เจ้านภาพรประภา (11 พฤศจิกายน พ.ศ. 2411 – 23 ตุลาคม พ.ศ. 2453)
พระเจ้าบรมวงศ์เธอ พระองค์เจ้านภาพรประภา (23 ตุลาคม พ.ศ. 2453 – 8 พฤศจิกายน พ.ศ. 2470)
พระเจ้าบรมวงศ์เธอ กรมหลวงทิพยรัตนกิริฏกุลินี (8 พฤศจิกายน พ.ศ. 2470 – 19 กรกฎาคม พ.ศ. 2501)
พระเกียรติยศ > เครื่องราชอิสริยาภรณ์

พ.ศ. 2464 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2474 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายใน)‎
พ.ศ. 2446 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)
พ.ศ. 2444 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2463 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พ.ศ. 2454 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 1 (ป.ป.ร.1)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พงศาวลี

พระเจ้าบรมวงศ์เธอ กรมหลวงทิพยรัตนกิริฎกุลินี (ประทับยืน) ฉายพระรูปพร้อมกับพระนางเจ้าสุขุมาลมารศรี พระราชเทวี พระโสทรเชษฐภคินี (ขวา) สมเด็จพระเจ้าลูกเธอ เจ้าฟ้าสุทธาทิพยรัตน์ สุขุมขัตติยกัลยาวดี กรมหลวงศรีรัตนโกสินทร พระภาคิไนย (ซ้าย) และเจ้าคุณจอมมารดาสำลี พระมารดา (กลาง)
ตุ๊กกี้ ชิงร้อยชิงล้าน

| สุดารัตน์ โพธิ์น้ำคำ |
| --- | --- |

สารนิเทศภูมิหลัง
ชื่อเกิด: สุดารัตน์ บุตรพรม
ชื่ออื่น: ตุ๊กกี้ ตลกหกฉาก, ครูเพ็ญศรี, ตุ๊กกี้ ชิงร้อย
เกิด: 15 มีนาคม พ.ศ. 2522 (45 ปี) อำเภอวังสามหมอ จังหวัดอุดรธานี ประเทศไทย
บิดา: สมัย บุตรพรม
มารดา: พิณทอง บุตรพรม
คู่สมรส: กำธร โพธิ์น้ำคำ (2559–ปัจจุบัน)
อาชีพ: นักแสดง นักแสดงตลก ผู้ประกาศข่าว พิธีกร นักธุรกิจ ยูทูบเบอร์ ผู้สร้างพลังบวก
ปีที่แสดง: พ.ศ. 2546–ปัจจุบัน
ผลงานเด่น: ตุ๊กกี้ – ตุ๊กกี้ เจ้าหญิงขายกบ (2553)  ครูอิน – สิ่งเล็กๆ ที่เรียกว่า...รัก (2553)  กิ๊ฟซี่ – สุดเขตสเลดเป็ด (2553)   ครูเพ็ญศรี / เจ๊หมึก / พรพรรณ – ตลก 6 ฉาก (2557–2565)   ครูเพ็ญศรี – หกฉากครับจารย์ (2562–ปัจจุบัน)   อารยา - กามเทพก้นครัว (2566)
สังกัด: เวิร์คพอยท์ เอ็นเทอร์เทนเมนท์
สุดารัตน์ บุตรพรม  (เกิด 15 มีนาคม พ.ศ. 2522) ชื่อเล่น ตุ๊กกี้/ตุ๊กตุ๊ก หรือที่รู้จักกันในชื่อ ตุ๊กกี้ ชิงร้อย เป็นพิธีกรและนักแสดงตลกหญิงชาวไทย สังกัดเวิร์คพอยท์ เอ็นเทอร์เทนเมนท์
ประวัติ

สุดารัตน์ บุตรพรม หรือ สุดารัตน์ โพธิ์น้ำคำ เกิดเมื่อวันที่ 15 มีนาคม พ.ศ. 2522 ที่ บ้านพอ ตำบลวังสามหมอ อำเภอวังสามหมอ จังหวัดอุดรธานี เป็นบุตรธิดาของสมัย บุตรพรม ชาวจังหวัดร้อยเอ็ด และพิณทอง บุตรพรม ชาวจังหวัดอุดรธานี เข้าศึกษาต่อในระดับประกาศนียบัตรนาฏศิลป์ชั้นต้น(เทียบเท่ามัธยมศึกษาตอนต้น) และประกาศนียบัตรนาฏศิลป์ชั้นกลาง(เทียบเท่ามัธยมศึกษาตอนปลาย)ที่ วิทยาลัยนาฏศิลป์กาฬสินธุ์ จังหวัดกาฬสินธุ์ จนถึงระดับปริญญาตรี สำเร็จการศึกษาจากสาขานาฏศิลป์ไทย คณะศิลปกรรมศาสตร์ มหาวิทยาลัยมหาสารคาม เข้าร่วมกับแก๊งสามช่าในรายการชิงร้อยชิงล้านเมื่อปี พ.ศ. 2548 โดยช่วงแรกมักจะมาเป็นนักแสดงประกอบในบางสัปดาห์ และสามารถเป็นตัวขโมยซีนได้ในหลายๆตอน ทำให้ได้รับความนิยมเพิ่มขึ้นเรื่อย ๆ รวมไปถึงผลงานการแสดงภาพยนตร์เป็นตัวประกอบในหลาย ๆ เรื่อง เช่น แหยม ยโสธร, โหน่ง เท่ง นักเลงภูเขาทอง, เท่งโหน่งคนมาหาเฮีย, บอดี้การ์ดหน้าเหลี่ยม 2, ว้อหมาบ้ามหาสนุก และ ภาพยนตร์เรื่อง ตุ๊กกี้ เจ้าหญิงขายกบ
ผลงาน > รายการโทรทัศน์

| พ> ศ. | รายการ | ช่อง | หมายเหตุ |
| --- | --- | --- | --- |
| 2547 - 2551 | ชิงร้อยชิงล้าน ชะชะช่า | ช่อง 5  |  |
| 2551 - 2552 | ชิงร้อยชิงล้าน ทเวนตี้ เซ็นจูรี่ ตั๊ก  | ช่อง 7HD |  |
| 2552 - 2554 | ชิงร้อยชิงล้าน ชะชะช่า | ช่อง 7HD |  |
| 2552 - 2554 | ล้วงลับตับแตก | โมเดิร์นไนน์ทีวี |  |
| 2554 - 2555 | ล้วงลับ upLoad | โมเดิร์นไนน์ทีวี |  |
| 2555 - 2558 | ชิงร้อยชิงล้าน ซันไชน์เดย์ | ช่อง 3 เอชดี |  |
| 2555 | ล้วงลับตับแตก ตุ๊กกี้ ตุ๊กกี้ โชว์ | โมเดิร์นไนน์ทีวี |  |
| 2555 | ล้วงลับตับแตก โชว์ | โมเดิร์นไนน์ทีวี |  |
| 2555 - 2559 | Tukky Tukky show | ช่องเวิร์คพอยท์ |  |
| 2555 - 2556 | พฤหัสอัศจรรย์ | โมเดิร์นไนน์ทีวี |  |
| 2556 | ไทยแลนด์ก็อตทาเลนต์ ซีซั่นที่ 3 | ช่อง 3 เอชดี |  |
| 2556 - 2559 | My Man Can แฟนฉันเก่ง | ช่องเวิร์คพอยท์ |  |
| 2558 - 2560 | ชิงร้อยชิงล้าน ว้าว ว้าว ว้าว | ช่องเวิร์คพอยท์ |  |
| 2559 | Honey Hero คู่รักนักสู้ | ช่องเวิร์คพอยท์ | พิธีกร |
| 2559 - 2563 | ไมค์ทองคำ หมอลำฝังเพชร | ช่องเวิร์คพอยท์ | พิธีกร |
| 2561 – ปัจจุบัน | ห้องข่าวบันเทิง | ช่องเวิร์คพอยท์ |  |
| 2561 | หัวหน้าห้าขวบ | ช่องเวิร์คพอยท์ | พิธีกร |
| 2562 | Infinite Challenge Thailand ซุปตาร์ท้าแข่ง | ช่องเวิร์คพอยท์ |  |
| 2564 | ฟาดข่าวบันเทิง | ช่องเวิร์คพอยท์ |  |
| 2564 – 2565 | กล้องส่องฮา | ช่องเวิร์คพอยท์ |  |
| 2564 – ปัจจุบัน | ถึงหูครูเพ็ญศรี | ช่องเวิร์คพอยท์ |  |
| 2565 – ปัจจุบัน | ตั้งเตาเม้าท์บันเทิง | ช่องเวิร์คพอยท์ |  |
ผลงาน > ซิตคอม

| พ> ศ. | เรื่อง | รับบท | ช่อง |
| --- | --- | --- | --- |
| 2552 - 2553 | แฟกทอรีที่รัก | ฮวก | ช่อง 3 เอชดี ช่องเวิร์คพอยท์ |
| 2553 - 2556 | วงษ์คำเหลา เดอะซีรีส์ | หญิงนุช | โมเดิร์นไนน์ทีวี |
| 2557 | Cup Cake รักล้นครีม | เบลล่า | โมเดิร์นไนน์ทีวี |
| 2557 - 2565 | ตลก 6 ฉาก | ครูเพ็ญศรี / เจ๊หมึก / พรพรรณ | ช่องเวิร์คพอยท์ |
| 2562 – ปัจจุบัน | หกฉากครับจารย์ | ครูเพ็ญศรี | ช่องเวิร์คพอยท์ |
| 2564 | เถิดเทิงม่วนคักฮักหลาย | คุณนายปุ๊กปิ๊ก | ช่องเวิร์คพอยท์ |
| 2565 | โอมเพี้ยงอาจารย์คง | ตุ่น (รับเชิญ) | ช่องเวิร์คพอยท์ |
ผลงาน > เรื่องสั้นซิตคอม

แผงลอยคอยเก้อ ในรายการ ระเบิดเถิดเทิง ออกอากาศทาง ช่อง 5 (30 พฤศจิกายน 2551 - 27 กันยายน 2552)
ซิทคอมสั้น ขำเท่ห์เฮฮากับรถจักรยานยนต์ ซูซูกิ จากรายการ หม่ำโชว์ ออกอากาศทาง ช่อง 5 (2552 - 2553)
สตาร์ทความฮากับรถจักรยานยนต์ ซูซูกิ จากรายการ เท่ง โหน่ง ผจญภัย ออกอากาศทาง ช่อง 5
ผลงาน > ผลงานละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2566 | ครูเพ็ญศรีกับเลดี้ปอบ | ครูเพ็ญศรี | ช่องเวิร์คพอยท์ |
| 2566 | กามเทพก้นครัว | อารยา | ช่องเวิร์คพอยท์ |
ผลงาน > ผลงานภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2548 | แหยม ยโสธร | สาวน้อยตกน้ำ | รับเชิญ |
| 2549 | โหน่ง เท่ง นักเลงภูเขาทอง | นาง |  |
| 2550 | เท่ง โหน่ง คนมาหาเฮีย | ดาว | คู่กับ โหน่ง ชะชะช่า |
| บอดี้การ์ดหน้าเหลี่ยม | เด็กฝึกงาน | รับเชิญ |  |
| 2551 | ว้อ...หมาบ้ามหาสนุก | กระแต | คู่กับ ชูษี เชิญยิ้ม |
| 2552 | แต๋วเตะตีนระเบิด | ครูฟ้าใส |  |
| วงษ์คำเหลา | หญิงนุช | นางร้าย |  |
| หอแต๋วแตก แหกกระเจิง | อุษามณี |  |  |
| แหยม ยโสธร 2 | คนถือป้ายในงานบุญบั้งไฟ | รับเชิญ |  |
| 2553 | โป๊ะแตก | ตุ๊กกี้ |  |
| ตุ๊กกี้ เจ้าหญิงขายกบ | ตุ๊กกี้(เจ้าหญิงตุ๊กกี้) | คู่กับ หลุยส์ สก๊อต/ อารักษ์ อมรศุภศิริ |  |
| สิ่งเล็กๆ ที่เรียกว่า...รัก | ครูอิน |  |  |
| กะปิ ลิงจ๋อไม่หลอกจ้าว | แมว |  |  |
| สุดเขตสเลดเป็ด | กิ๊ฟซี่ |  |  |
| 2554 | จั๊กกะแหล๋น | หมอก | รับเชิญ |
| เท่ง โหน่ง จีวรบิน | แอร์โฮสเตส (แอร์ตุ๊กกี้) | รับเชิญ |  |
| ฮักนะ 'สารคาม | อุบล |  |  |
| 30+ โสด On Sale | ย้งยี้ |  |  |
| 2555 | ปัญญา เรณู 2 | อภัสรา |  |
| 2556 | 2 เริ่ด เชิ่ด สวย | บุ้งกี๋ |  |
| Oh My Ghost คุณผีช่วย | คิตตี้ |  |  |
| 2557 | ปอบหน้าปลวก | ตุ๊ยตุ่ย |  |
| สตรีเหล็ก ตบโลกแตก | ครูบี๋ |  |  |
| 2558 | หอแต๋วแตก แหกนะคะ | อุษาสวรรค์ |  |
| 2559 | หลวงพี่แจ๊ส 4G | ฮอร์โมน |  |
| 2566 | อีสานซอมบี้ | ป้าสมใจ |  |
ผลงาน > คอนเสิร์ต

คอนเสิร์ต talk show goif mike took แขกรับเชิญ ร่วมกับ กรรชัย กำเนิดพลอย, ประกาศิต โบสุวรรณ, ดารณีนุช ปสุตนาวิน, มัม ลาโคนิค , เจนนิเฟอร์ คิ้ม, เจเน็ต เขียว
คอนเสิร์ต Potato (แขกรับเชิญ)
คอนเสิร์ต ซุปตาร์ออนเสตจ (โพลีพลัส)
ร่วมกับ ธงไชย แมคอินไตย์, อารักษ์ อมรศุภศิริ, แพนเค้ก เขมนิจ, ค่อม ชวนชื่น, กรรชัย กำเนิดพลอย, สุริวิภา กุลตังวัฒนา, คะนึงนิจ จักรสมิทธานนท์, ฮาย อาภาพร, อรนภา กฤษฎี, เกริก ชิลเลอร์ , ดีใจ ดีดีดี และอีกมากมาย
คอนเสิร์ต เบิร์ด อาสาสนุก (แขกรับเชิญ)
ร่วมกับ ธงไชย แมคอินไตย์, แจ๊ส ชวนชื่น, ปาล์มมี่, ใหม่ เจริญปุระ, สุนิสา สุขบุญสังข์, ญาญ่า อุรัสยา
คอนเสิร์ต ตุ๊กกี้ แบบ ปลวกปลวก
คอนเสิร์ต ปาฏิหารย์ ริวโชว์ ริว จิตสัมผัส (แขกรับเชิญ)
คอนเสิร์ต แบบเบิร์ดเบิร์ด ครั้งที่10 วันของเรายังอยู่ (แขกรับเชิญ) ร่วมกับ นันทิดา แก้วบัวสาย, ชนม์ทิดา อัศวเหม, ฐิติมา สุตสุนทร, เต็มฟ้า กฤษณายุทธ, อารยา เอ ฮาร์เก็ต, โก๊ะตี๋
ผลงาน > อื่นๆ

แสดงมิวสิควีดีโอเพลง สะบัดบ๊อบ - จิ้งหรีดขาว วงศ์เทวัญ
ผลงาน > หนังสือ

(2552) บิ้วตี้ฟูล ตุ๊กกี้
รางวัล

นักแสดงตลกหญิงแห่งปี
2553 - รางวัลลูกกตัญญู ได้รับเลือกให้เป็นลูกที่มีความกตัญญูกตเวทีอย่างสูงต่อแม่  เนื่องในโอกาสวันแม่แห่งชาติประจำปี 2553    จัดโดยสภาสังคมสงเคราะห์แห่งประเทศไทย ในพระบรมราชูปถัมภ์
2553 - รางวัลศิษย์เก่าดีเด่น รางวัลพระราชทานพระธาตุนาดูนทองคำมหาวิทยาลัยมหาสารคาม
2555 - เป็น 1 ใน 5 รายชื่อที่ได้เข้าชิงรางวัลสุดยอดนักแสดงหญิงแห่งเอเชีย จากผลงานซิตคอม วงษ์คำเหลา
2556 - รางวัล พิฆเนศวร รางวัลวิทยุโทรทัศน์แห่งชาติ ประจำปี 2556 ครั้งที่ 2 จัดโดย สมัชชานักจัดรายการข่าววิทยุโทรทัศน์หนังสือพิมพ์แห่งประเทศไทย(สว.นท)
2559 - รางวัลพระกินรี ครั้งที่ 6 ศิลปินผู้ทำคุณประโยชน์ดีเด่น
2559 - รางวัลเนตรนาคราช ศิลปินผู้ปฏิบัติตนเป็นแบบอย่างที่ดีแก่เยาวชน (ด้านความเพียร)
ชีวิตส่วนตัว

สุดารัตน์สมรสกับ กำธร โพธิ์น้ำคำ หรือ บูบู้ เมื่อวันที่ 25 ธันวาคม พ.ศ. 2559 หลังจากคบหากันนานถึง 13 ปี โดยจัดพิธีตามประเพณีที่บ้านเกิด บ้านพอ ตําบลวังสามหอ อำเภอวังสามหมอ จังหวัดอุดรธานี
ไอเดิล

| ไอเดิล |
| --- | --- |
ไอเดิลในเดือนพฤศจิกายน 2024  จากซ้ายไปขวา: มินนี่, มีย็อน, โซย็อน, อูกี และชูหฺวา
ข้อมูลพื้นฐาน
ที่เกิด: โซล ประเทศเกาหลีใต้
แนวเพลง:  เคป็อป  ป็อป  แทร็ป  ฮิปฮอป  อีดีเอ็ม 
ช่วงปี: 2018–ปัจจุบัน
ค่ายเพลง:  คิวบ์  ยู-คิวบ์  รีพับลิก  88rising 

สมาชิก:  มีย็อน  มินนี่  โซย็อน  อูกี  ชูฮวา 
อดีตสมาชิก:  ซูจิน 

เว็บไซต์: cubeent.co.kr

ชื่อภาษาเกาหลี
ฮันกึล: 여자아이들
ฮันจา: 女子아이들
อาร์อาร์: Yeoja Aideul 
เอ็มอาร์: Yŏja Aidŭl 
 


ชื่อภาษาญี่ปุ่น
คาตากานะ: ジー アイドゥル

เฮ็ปเบิร์นปรับปรุง: Ji Aiduru
คุนเรชิกิ: Zi Aidoxuru
 
 
 
ไอเดิล (เกาหลี: (여자)아이들; อาร์อาร์: Yeoja Aideul; อังกฤษ: (G)I-DLE) เป็นเกิร์ลกรุปเกาหลีใต้ ก่อตั้งโดยคิวบ์เอนเตอร์เทนเมนต์ ประกอบด้วยสมาชิกจำนวนห้าคนคือ มีย็อน, มินนี่, โซย็อน, อูกี และชูหฺวา (แต่เดิมมีสมาชิกคนที่หกคือ ซูจิน ซึ่งออกจากกลุ่มเมื่อเดือนสิงหาคม 2021) พวกเธอได้รับการยอมรับว่าเป็นเกิร์ลกรุปที่ "ทำเพลงเอง" เป็นครั้งแรกและมีเอกลักษณ์ที่ไม่เหมือนไอดอลหญิงกลุ่มอื่น ด้วยสมาชิกที่มีส่วนร่วมกับการแต่งเพลง ประพันธ์เพลง ออกแบบท่าเต้น และด้านอื่นๆ ของกลุ่ม
ไอเดิลเปิดตัวอย่างเป็นทางการเมื่อวันที่ 2 พฤษภาคม 2018 พร้อมเอกซ์เทนเดดเพลย์ ชื่อ ไอแอม และเปิดตัวในญี่ปุ่นครั้งแรกภายใต้สังกัดยู-คิวบ์ เมื่อวันที่ 31 กรกฎาคม 2019 พร้อมเอกซ์เทนเดดเพลย์ ชื่อ ลาทาทา
ที่มาชื่อ

จากบทสัมภาษณ์ของช็อน โซ-ย็อนใน เดอะสตาร์ กล่าวว่า คำว่า "ไอเดิล" (아이들) มาจากเพลง ไอเดิลซอง ที่เธอแต่ง เธอส่งให้กับบริษัทและชื่อก็ผ่านการแข่งขันของบริษัท อย่างไรก็ตามชื่อดังกล่าวได้รับปฏิกิริยาที่หลากหลายในเกาหลีใต้รวมถึงในระดับสากลเนื่องจาก "아이들" หมายถึง "กลุ่มคนหนุ่มสาว" และ "ไอเดิล" ในภาษาอังกฤษ หมายถึงบุคคลที่หลีกเลี่ยงการทำงาน ต่อมาจึงเปลี่ยนชื่อเป็น (จี)ไอเดิล ((G)I-dle) โดยตัว "I" สื่อถึงการยืนหยัดด้วยตัวเอง เครื่องหมาย "-" สื่อให้เห็นว่า ชื่อแบ่งออกเป็นสองส่วนและ "Dle" เป็นพหูพจน์ของ "I" ในภาษาเกาหลี ซึ่งหมายถึงกลุ่มคน 6 คนที่มีบุคลิกแตกต่างกันมากลุ่มรวมกัน
ประวัติ > ก่อนเปิดตัว

โซย็อนเป็นศิลปินฝึกหัด ซึ่งเคยเป็นตัวแทนของค่ายคิวบ์เอนเตอร์เทนเมนต์ในการเข้าแข่งขันรายการ พรอดิวซ์ 101 โดยขึ้นสูงสุดอันดับที่ 10 ในตอนที่ 5 อย่างไรก็ตาม เธออยู่อันดับที่ 20 ในตอนสุดท้าย และพลาดการเป็นสมาชิกของไอโอไอ โซย็อนยังปรากฏตัวในฐานะผู้เข้าแข่งขันในฤดูกาลที่สามของรายการแข่งขันแร็ปที่ชื่อ อันพริตตีแร็ปสตาร์ โซย็อนได้รองชนะเลิศอันดับ 2 หลังการแข่งขันจบลง หลังจากนั้นเธอเปิดตัวในฐานะศิลปินเดี่ยว ออกจำหน่าย 2 ซิงเกิลได้แก่: "เจลลี" และ "ไอเดิลซอง"
มีย็อนเคยเป็นศิลปินฝึกหัดของวายจีเอ็นเตอร์เทนเมนต์ตั้งแต่ปี 2010 ถึง 2015 ซูจินเคยเป็นศิลปินฝึกหัดของดีเอ็นเอนเตอร์เทนเมนต์ในปี 2015 เธอได้รับการวางตัวให้เป็นสมาชิกของ Vivivida แต่ได้ออกจากค่ายก่อนที่กลุ่มจะเปิดตัว มินนี่ เคยมีส่วนร่วมในอัลบั้มของไลน์เฟรนส์ชื่อ แดนซ์พาร์ตี ซึ่งจำหน่ายเมื่อเดือนพฤศจิกายน 2017
เมื่อวันที่ 5 เมษายน คิวบ์เอนเตอร์เทนเมนต์เปิดเผยชื่อเกิร์ลกรุป '"ไอเดิล" ((G)I-dle) พร้อมโลโก้ที่ออกแบบด้วยชุดตัวอักษร "i" ภาษาอังกฤษ และตัวอักษรฮันกึล 'H' (들) สีขาวแบบทวนเข็มนาฬิกา 90 องศา บนพื้นหลังสีม่วง ก่อนวันเปิดตัว ค่ายได้เปิดเผยสมาชิกต่อสาธารณชนผ่านการแสดข้างถนนที่ฮงแด โซล วันที่ 8 เมษายน คิวบ์เอนเตอร์เทนเมนต์เปิดเผยภาพเดี่ยวของสมาชิกสองคนคือ มีย็อนและอูกี ตามมาด้วยซูจินและชูหฺวาในวันที่ 10 เมษายน ปิดท้ายด้วยมินนีและโซย็อนในวันที่ 12 เมษายน วิดีโอการแสดงข้างถนนมีผู้ชมบนยูทูบมากกว่า 2 ล้านครั้ง และต่อมากลายเป็นวิดีโอที่มีผู้ชมมากที่สุดในหมวดหมู่ "การเต้น" และอันดับที่สองที่มีผู้ชมมากที่สุดคือ "วิดีโอสด", "การเต้น" และ "ความบันเทิง"
ประวัติ > 2018: เปิดตัวและ "ฮันน์ (一)"

ไอเดิลเปิดตัวอีพีของพวกเขาอย่างเป็นทางการในชื่อ ไอแอม เมื่อวันที่ 2 พฤษภาคม พร้อมกับซิงเกิลนำชื่อ "ลาทาทา" วิดีโอเพลง "ลาทาทา" มีผู้เข้าชมมากกว่า 5.9 ล้านครั้งในสัปดาห์แรก อีพีเปิดตัวที่อันดับ 13 บนแกออนอัลบั้มชาร์เมื่อวันที่ 10 พฤษภาคม 2018 อีพี ไอแอม เปิดตัวที่อันดับเจ็ดและสูงสุดอันดับห้าบนบิลบอร์ดเวิลด์อัลบั้มชาร์ตเมื่อวันที่ 9 พฤษภาคม 2018 "ลาทาทา" เปิดตัวที่อันดับ 35 บนแกออนดิจิทัลชาร์ตเมื่อวันที่ 17 พฤษภาคม 2018 ไอเดิลได้รับรางวัลในรายการเพลงครั้งแรกจาก เดอะโชว์ ทางช่องเอสบีเอสเอ็มทีวี ในวันที่ 22 พฤษภาคม หลังจากเปิดตัวได้ 20 วัน บน บิลบอร์ด'โซเชียล 50 ชาร์ต พวกเขาอยู่ที่อันดับ 36 เมื่อวันที่ 5 มิถุนายน
เมื่อวันที่ 6 สิงหาคม ไอเดิลจัดคอนเสิร์ตเล็ก ๆ และบันทึกการแสดงแฟลชม็อบของเพลง "ลาทาทา" ในไทม์สแควร์และสวนสาธารณะวอชิงตันสแควร์
เมื่อวันที่ 14 สิงหาคม ไอเดิลออกจำหน่ายดิจิทัลซิงเกิลแรกชื่อ "ฮันน์ (อะโลน)" มิวสิกวิดีโอเปิดตัวพร้อมกับซิงเกิลในวันเดียวกัน โดยภายใน 24 ชั่วโมงแรก วิดีโอมีผู้เข้าชมมากกว่า 4.9 ล้านครั้งบนยูทูบ "ฮันน์" ขึ้นอันดับชาร์ตเพลงในประเทศ ซึ่งรวมถึง บักส์, จีนี และโอเลห์มิวสิก เมื่อวันที่ 16 สิงหาคม และอยู่ในชาร์ตด้วยอันดับสูงสุดบนบิลบอร์ดเวิลด์ดิจิทัลซองที่อันดับ 2 ได้รับรางวัลในรายการเพลงครั้งแรกจากโชว์แชมเปียน เมื่อวันที่ 29 สิงหาคม
เมื่อวันที่ 29 ตุลาคม ไอเดิลประกาศชื่อแฟนคลับอย่างเป็นทางการในชื่อ "เนเวอร์แลนด์" ซึ่งมีที่มาจากเนเวอร์แลนด์ที่ปีเตอร์ แพนอาศัยอยู่ ความหมายของ "ยังคงเป็นเด็กในเนเวอร์แลนด์" มาจากชื่อเกาหลีของไอเดิล ซึ่งมีคำว่า "หญิงสาว" และ "เด็ก"
ตลอดช่วงที่เหลือของปี 2018 ไอเดิลได้รับรางวัลศิลปินหน้าใหม่หลายรายการในงานประกาศรางวัลเพลงสิ้นปีที่สำคัญของเกาหลี ซึ่งรวมถึงเอเชียอาร์ทิสต์อะวอดส์, แกออนชาร์ตมิวสิกอะวอดส์, จีนีมิวสิกอะวอดส์, โกลเดนดิสก์อะวอดส์, โคเรียป็อปปูลาร์มิวสิกอะวอดส์ และเมลอนมิวสิกอะวอดส์
ประวัติ > 2019: ไอเมด, "อะ-โอ", เปิดตัวที่ญี่ปุ่น และควีนดอม

ไอเดิลเปิดตัวอีพีที่สองของพวกเขาในชื่อ ไอเมด เมื่อวันที่ 26 กุมภาพันธ์ 2019 อีพีนี้มีห้าเพลงรวมถึงซิงเกิลนำชื่อ "เซญโญริตา" เขียนและประพันธ์โดยโซย็อนและบิกแซนโช เมื่อวันที่ 26 มิถุนายน ไอเดิลออกจำหน่ายดิจิทัลซิงเกิลที่สองชื่อ "อะ-โอ". เพลงติดอันดับ 22 บนเน็ตอีสคลาวด์มิวสิกไชนา ในครึ่งปีแรกของ 2019 ทำให้พวกเขาเป็นกลุ่มเคป็อปเพียงหนึ่งเดียวที่อยู่ในชาร์ต
ไอเดิลจัดการแสดงสดที่มาอินาบิบลิตซ์อากาซากะ เมื่อวันที่ 23 กรกฎาคม โดยบัตรขายได้มากกว่า 1,000 ใบโดยมีผู้เข้าชม 1,500 คน มีรายงานว่ามีผู้ซื้อบัตรเข้าชมประมาณ 15,000 คน แต่เนื่องด้วยข้อจำกัดด้านความจุของสถานที่จัดงาน ทำให้ไม่สามารถรองรับได้ เมื่อวันที่ 31 กรกฎาคม ไอเดิลเปิดตัวที่ญี่ปุ่นพร้อมกับอีพีชื่อ ลาทาทา เมื่อวันที่ 19 สิงหาคม ไอเดิลกับ "เคต" แบรนด์เครื่องแต่งหน้า ร่วมมือกันเพื่อเปิดตัวมิวสิกวิดีโอ "ลาทาทา (เวอร์ชันญี่ปุ่น)"
ไอเดิลเข้าร่วมการแข่งขันรายการเซอร์ไววัลของเอ็มเน็ตชื่อ ควีนดอม ในการแสดงรอบแรก ไอเดิลจบอันดับหนึ่งจากการแสดง "ลาทาทา" ที่มาในรูปแบบเชมัน "มนต์เสน่ห์" ของมินนี่ในท่อนเปิดการแสดงได้รับการตอบรับอย่างดีและเป็นประเด็นร้อนแรงในหมู่แฟน ๆ เกาหลีและไทย จากนั้นในการแสดงรอบสอง ไอเดิลตีความเพลงไฟร์ ของทูเอนีวันแบบใหม่ จบอันดับที่สุดท้าย การแสดงมีผู้เข้าชมมากกว่า 10 ล้านครั้งบนยูทูบ ปลายเดือนกันยายน ไอเดิลจัดงานแฟนมีตครั้งแรกในชื่อ "เวลคัมทูเดอะเนเวอร์แลนด์" ที่ เยส24 ไลฟ์ฮอลล์ ในโซล บัตรหมดภายในสองนาทีแรก ไอเดิลแสดงเพลง "พุตอิตสเตรท" เวอร์ชันไนต์แมร์ในรอบการแสดง 'แพนดอราส์บ็อกซ์' การแสดงเพลงดังกล่าวมีผู้เข้าชมมากกว่าล้านครั้งหลังเผยแพร่ได้ 14 ชั่วโมง แต่พวกเขาจบรอบดังกล่าวด้วยอันดับสี่ เมื่อวันที่ 25 ตุลาคม ไอเดิลเผยแพร่เพลง "ไลออน" ซึ่งเป็นเพลงในอีพีชื่อ ควีนดอมไฟนอลคัมแบ็ก
2020: I Trust , I-Land: Who Am I คอนเสิร์ตออนไลน์ "I'm The Trend", Dumdi DumdiและOh My God
สมาชิก

มีย็อน (미연) – นักร้อง
มินนี่ (민니) – นักร้อง
โซย็อน (소연) – หัวหน้าวง แร็ปเปอร์
อูกี (우기) – นักร้อง นักเต้น
ชูฮวา (슈화) – นักร้อง
ซูจิน (수진) – นักเต้น แร็ปเปอร์ นักร้อง
ผลตอบรับ

แม้จะไม่ได้มาจากค่ายเพลง "บิกทรี" แต่ไอเดิลก็ได้รับการยอมรับจากแบรนด์ของพวกเขา โดยติดอันดับใน 'การจัดอันดับแบรนด์เกิร์ลกรุปที่มีอิทธิพลมากที่สุด' ที่จัดทำโดยสถาบันวิจัยธุรกิจเกาหลี พวกเขาปรากฏตัวครั้งแรกด้วยอันดับ 1 ในเดือนมิถุนายนและกันยายน 2018 ดัชนีชื่อเสียงแบรนด์สูงสุดของพวกเขาคือในเดือนกันยายน 2018 ไอเดิลได้รับการขนาดนามว่า "รุกกีมอนส์เตอร์" แห่งปี 2018 บิลบอร์ด จัดอันดับให้พวกเขาอยู่ในอันดับต้น ๆ ของกลุ่มศิลปินหน้าใหม่เคป็อปในปี 2018
ในปี 2019 ไอเดิลได้รับความสนใจจากศิลปินมากมายรวมถึง ช็องฮา, โซมี, เฮย์ซี, ควังฮี, ยูจูจากจีเฟรนด์ และซง ฮา-เย ซึ่งพวกเขาหวังว่าจะได้ทำงานร่วมกันสักวันหนึ่ง ไอเดิลได้รับการยอมรับมากขึ้นจากประชาชนทั่วไป หลังจากที่ปรากฏตัวใน ควีนดอม สิ่งนี้ส่งผลให้สามารถเอาชนะชาร์ตตามเวลาจริง ยอดผู้เข้าชมวิดีโอสูงสุดและติดอันดับใน 'การจัดอันดับแบรนด์เกิร์ลกรุปที่มีอิทธิพลมากที่สุด' ประจำเดือนตุลาคม 2019
ผลงานเพลง

บทความหลัก: ผลงานเพลงของไอเดิล
ผลงานเพลง > เอกซ์เทนเดดเพลย์

| --- | --- |
 เกาหลี ไอแอม (2018)  ไอเมด (2019)  ไอทรัสต์ (2020)  ไอเบิร์น (2021)  ไอเนเวอร์ดาย (2022)  ไอเลิฟ (2022)  ไอฟิล (2023)  ทู (2024):  ญี่ปุ่น ลาทาทา (2019)  โอมายก้อด (2020)
ผลงานเพลง > ผลงานที่ร่วมร้องกับศิลปินท่านอื่น

| ปี | ชื่อเพลง | สมาชิก | ศิลปิน |
| --- | --- | --- | --- |
| 2018 | Wow Thing | โซยอน | ซึลกี,ชินบี,ช็องฮา |
| 2019 | I Wanna Be | โซยอน | คีย์ |
| 2019 | Cart | มิยอน | แฮงจู |
| 2019 | EMPIRE | มินนี่ | เวนจี |
| 2020 | DESSERT | โซยอน | ฮโยย็อน,Loopy |
| 2021 | VVS | อูกี | หลิวป๋อซิน,อันฉี,ลู่เคอหราน,วาวา,ยามี่,โจวเจี๋ยฉง,เฉินจั๋วเสวียน |
| 2021 | MONEY HONEY | มินนี่ | F.HERO,URBOYTJ |
| 2021 | Side Effect | มิยอน | Raiden |
| 2021 | Blue Moon | มิยอน | ดงแฮ |
| 2021 | New Vision | โซยอน | Colde |
| 2021 | Kitty | มิยอน | Kid Milli |
| 2021 | ANI | โซยอน | RAVI |
| 2022 | 도둑놈(Thief) | มินนี่ | Heize |
ผลงานการแสดง > วาไรตีโชว์

| ปี | ชื่อ | เครือข่าย | อ้างอิง |
| --- | --- | --- | --- |
| 2019 | ควีนดอม | เอ็มเน็ต |  |